
	PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

	1. Pripravovaný právny predpis:
Návrh vyhlášky Ministerstva cestovného ruchu a športu Slovenskej republiky, ktorou sa ustanovujú podrobnosti o štruktúre a vedení registra jednotiek pre poskytovanie služieb krátkodobého prenájmu ubytovania, spôsobe a formáte zápisu údajov do registra, typoch jednotiek a o poskytovaní údajov z registra (ďalej len „návrh vyhlášky“).

	2. Základné ciele právnej úpravy:
[bookmark: _Hlk221018813][bookmark: _Hlk221018271]Cieľom pripravovaného návrhu vyhlášky je v súlade s § 13 zákona č. 133/2026 Z. z.  o registri jednotiek pre poskytovanie služieb krátkodobého prenájmu ubytovania a o  doplnení zákona  č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov ustanoviť všeobecne záväzným právnym predpisom  
a) podrobnosti o štruktúre a vedení registra, 
b) spôsob a formát zápisu údajov do registra, 
c) typy jednotiek,
d) podrobnosti o poskytovaní údajov z registra.


	3. Zhodnotenie súčasného stavu:
Vzhľadom na účinnosť zákona  č. 133/2026 Z. z.  o registri jednotiek pre poskytovanie služieb krátkodobého prenájmu ubytovania a o  doplnení zákona  č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov od 1. januára 2027 je potrebné prijať vykonávací predpis k tomuto zákonu, ktorý doplní technické detaily potrebné na jeho praktické vykonávanie.


	4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy návrhu vyhlášky formou zasielania podnetov, či návrhov v intenciách vecného zamerania podľa bodu 2.


	Kontaktné údaje
Ministerstvo cestovného ruchu a športu Slovenskej republiky
Sekcia cestovného ruchu
Odbor rozvoja cestovného ruchu
Pribinova 32
810 08 Bratislava
email: patricia.gomolova@mincrs.sk 


	5. Predpokladaný termín začatia pripomienkového konania:
September 2026 

